Serbiske Mirsad Zairi blev anholdt af Nordjyllands Politi onsdag formiddag, fordi han havde fået afslag på ophold i Danmark. Men anholde?lsen tog så hårdt på ham, at han måtte indlægges på sygeafdelingen i Vestre Fængsel i København. Og her ville personalet ikke hjælpe med at formidle kontakt mellem den fængslede og hans chokerede kone. Først ved at kontakte fængselspræsten i Vestre Fængsel lykkedes det at skabe kontakt. - Men hvorfor må vi ikke tale med ham? Vi lever i en bananrepublik, siger Peter Toubøl, der er ven af familien og formand for menighedsrådet i Mariager.

Referat:
Efter over to døgn i uvished fik Valentina Zairi i går kontakt med sin fængslede mand, Mirsad Zairi. Men det var fængselspræsten, der skulle formidle kontakten.